section_heading: Pogon
paragraph_text: U Drugom svjetskom ratu u tenkove se počinju ugrađivati Dieselovi motori koji su pouzdaniji i imaju malu potrošnju pa im se i domet povećao (do 700 km). Danas u većinu modernih tenkova ugrađen je Dieselov motor snage od 800 do 1500 KS. Najpoznatiji proizvođač Dieselovih motora za tenkove je njemačka tvrtka MTU. Motori te tvrtke se smatraju najkvalitetnijim u svijetu. Zbog lakše uporabe tenka na ratištu razvijeni su i višegorivi Dieselovi motori koji osim dizelskog goriva mogu puniti i benzinsko gorivo s malo oktana.